stanford-oval/wikipedia huggingface dataset:
רוג'ר (אבא אמריקאי)
אודות הדמות > מערכת יחסים עם קלאוס

את מערכת היחסים של קלאוס הדג ורוג'ר ניתן לתאר כיריבות בין אחים. בדומה ליחסים שלו עם סטן, לפעמים רוג'ר וקלאוס לא אוהבים זה את זה ולפעמים הם מסתדרים היטב. רוג'ר מתנשא על קלאוס ומתעקש לנסות לגרום לו להרגיש בושה, בפרק "Great Space Roaster" הוא אומר לקלאוס "אתה לא יכול להשתתף קלאוס, אני שונא אותך. אני אומר את זה לא מתוך כעס אלא כעובדה". בפרק "The One That Got Away" רוג'ר אומר לקלאוס ש"זה נראה כאילו אתה רוצה להעיף את עצמך מהמשפחה הזו". קלאוס עושה מעשים כדי לסבך את רוג'ר בצרות בשביל ההנאה האישית שלו, בפרק "Deacon Stan, Jesus Man" קלאוס גורם לרוג'ר לאכול סלט תפוחי אדמה שפרנסין הכינה ליום הבחירות לתפקיד דיאקון הכנסייה המקומית שסטן התמודד עליו כדי לעזור לסטן לזכות בתפקיד. לאחר מכן רוג'ר פחד ושאל את קלאוס למה שהוא יעשה משהו כזה וקלאוס צחק וענה לו "אני גרמני, זה מה שאנחנו עושים". בפרק "A Piñata Named Desire", לאחר שקלאוס הגיב בזלזול על רצונו של רוג'ר לפתח קריירת משחק, רוג'ר הפיל את האקווריום של קלאוס, ריסק אותה על הקיר ויצא מהחדר כאילו הוא לא עדה כלום בזמן שקלאוס שכב וגסס על הרצפה.
מבין כל בני משפחת סמית, קלאוס הכי מודע לאופי המזלזל, הפוגעני והנקמני של רוג'ר ולאנוכיות והחוסר מוסריות שלו ומדי פעם מנסה להזהיר את שאר בני המשפחה מלהקשיב לרוג'ר או להתעסק איתו. עם זאת, בני המשפחה מתעלמים מאזהרותיו של קלאוס ולא לוקחים ברצינות את העובדה שהוא "אדם בגוף של דג" ולא רק דג זהב מדבר, כפי שהם אומרים בפרק "Dr. Klaustus".
למרות שרוג'ר טען שהוא שונא את קלאוס, השניים מסוגלים להיות מנומסים זה לזה, למשל כשהם טסים יחד לאירופה בפרק "Red October Sky". קלאוס נראה לעיתים קרובות בעליית הגג יחד עם רוג'ר כשהוא מטפל ב"בר" שלו. בפרק"Live and Let Fry" רוג'ר מתחפש לקלאוס (גולש הסקי שהוא היה לפני שהמוח שלהוא הוחלף עם מוח של דג), כדי לעזור לו לקבל חלק מהצוואה של בן משפחה שלו שנפטר. בסופו של דבר, מסתבר ש"הצוואה" הייתה מלכודת של מאפיה המזרח-גרמנית שנועדה לפתות את קלאוס לצאת מהמחבוא, ורוג'ר המתחזה מקבל מכות כי קלאוס היה חייב כסף למאפיה. קלאוס נשאר עם רוג'ר ומארח לו חברה במהלך ההחלמה שלו, ומוודא שיש לו מספיק משככי כאבים. קלאוס היה גם היחיד ממשפחת סמית שזכר את יום ההולדת של רוג'ר בפרק "1600 Candles", ורוג'ר התרגש מכך שקלאוס טרח להכין לו הפתעת יום הולדת.
קלאוס ורוג'ר מנהלים רומן סודי בפרק "Kloger", אבל קלאוס מפסיק מפסיק אותו כשרוג'ר רוצה להפוך את הרומן לזוגיות רשמית, מכיוון שקלאוס התעניין רק בריגוש של להסתיר מהמשפחה את מערכת היחסים שלהם.
ספין-אוף שבוטל

ב-20 ביולי במהלך Comic-Con 2013, מייק בארקר חשף כי סרט של "אבא אמריקאי" שיתמקד ברוג'ר ומתרחש בכוכב הולדתו יצא בעתיד לא פורסם מידע נוסף על הסרט לאחר הצהרתו של בארקר והוא עצב את צוות הסדרה בנובמבר 2013. באוגוסט 2022 מאט וויצמן אחד מיוצרי הסדרה אישר שהפרויקט בוטל.
ביקורת

באפריל 2014, רוג'ר נבחר ל"דמות המצוירת הכי גאה בכל הזמנים" על ידי Logo TV.
הערות שוליים

1 2 3  "Roger Video | Movie Clips & Character Interview". Ovguide.com. אורכב מ-המקור ב-21 במאי 2013. נבדק ב-9 באפריל 2013. {{cite web}}:  (עזרה)
↑  McEwen, Lauren (8 באוקטובר 2012). "'American Dad': One of the most sophisticated mainstream shows on African American culture - The Root DC Live". The Washington Post. נבדק ב-22 בפברואר 2013. {{cite news}}:  (עזרה)
1 2  Emily VanDerWerff (28 בספטמבר 2012). "Comedy Showrunners Week: American Dad's co-creators on the show's weird evolution | TV". The A.V. Club. נבדק ב-10 באפריל 2013. {{cite web}}:  (עזרה)
1 2  AWN. "American Dad Touchdown | AWN |". AWN. נבדק ב-22 ביוני 2013. {{cite web}}:  (עזרה)
↑  "A Chat with Seth MacFarlane". Bullz-eye.com. 21 במאי 2007. נבדק ב-30 בינואר 2010. {{cite web}}:  (עזרה)
↑  McFarland, Kevin (18 בפברואר 2013). ""Naked To The Limit, One More Time" | American Dad | TV Club". The A.V. Club. נבדק ב-1 באפריל 2013. {{cite web}}:  (עזרה)
↑  "American Dad Scripts". American Dad Scripts. אורכב מ-המקור ב-4 בינואר 2013. נבדק ב-22 ביוני 2013. {{cite web}}:  (עזרה)
↑  ""American Dad!" Roger Passes the Bar (TV Episode 2014)", IMDb, נבדק ב-21 ביוני 2017 {{citation}}:  (עזרה)
↑  + data.results.personName+ (20 ביולי 2013). "Comic-Con 2013: 'American Dad' Season 10 guest stars include Zooey Deschanel, Alison Brie and Mariah Carey - Zap2it". Blog.zap2it.com. אורכב מ-המקור ב-22 באוגוסט 2013. נבדק ב-17 באוגוסט 2013. {{cite web}}:  (עזרה)
↑  + data.results.personName + (20 ביולי 2013). "Comic-Con 2013: 'American Dad' Season 10 guest stars include Zooey Deschanel, Alison Brie and Mariah Carey – Zap2it". Blog.zap2it.com. אורכב מ-המקור ב-22 באוגוסט 2013. נבדק ב-1 באפריל 2020. {{cite web}}:  (עזרה)
↑  Patel, Tanavi (2022-08-09). "American Dad boss shares scrapped movie plans". Digital Spy (באנגלית בריטית). נבדק ב-2022-08-10.
↑  Nichols, James (8 באפריל 2014). "Roger Of 'American Dad' Crowned LOGO's 'Gayest Cartoon Of All Time'". The Huffington Post. נבדק ב-18 בינואר 2017. {{cite web}}:  (עזרה)
ראס ח'מיס

| --- | --- |

 מידע
 עיר:  ירושלים 
 אוכלוסייה:  10,000
 קואורדינטות:  31°48′47″N 35°14′39″E﻿ / ﻿31.813170442539°N 35.244234905935°E﻿ / 31.813170442539; 35.244234905935
  (למפת ירושלים מוגדלת) ראס ח'מיס(למפת ירושלים רגילה) ראס ח'מיס(למפת הרי ירושלים רגילה) ראס ח'מיס(למפת הרי ירושלים מוגדלת) ראס ח'מיס
 
ראס ח'מיס היא שכונה ערבית במזרח ירושלים, המהווה שכונת משנה למחנה הפליטים שועפאט וממוקמת בין השכונות היהודיות פסגת זאב והגבעה הצרפתית.
גאוגרפיה ודמוגרפיה

ראס ח'מיס נמצאת בתוך שטחה המוניציפלי של ירושלים, אך מעבר לגדר ההפרדה (במקטע עוטף ירושלים). החל משנת 2005 השכונה משתייכת למינהל הקהילתי "עוטף ירושלים", הכולל את כלל השכונות שמעבר לגדר ההפרדה. נכון לדצמבר 2015, ג'מיל סנדוקה הוא יושב ראש הוועד השכונתי.
בשכונה (ביחד עם ראס שחאדה ודאחיית א-סלאם) מתגוררים כ-10,000 תושבים, כשחלק משמעותי מהם הגיע מחברון בשל הדיור הזול.
בנייה

לשכונה אין תוכנית מתאר והרוב המוחלט של המבנים בשכונה נבנו שלא כחוק. בינואר 2005 הוועדה המחוזית לתכנון ובנייה דרשה מעיריית ירושלים לפתח תוכניות בנייה לשכונה. בשנים האחרונות ישנה תנופת בנייה פיראטית בשכונה.
תשתיות

החשמל בראס ח'מיס מסופק על ידי חברת החשמל המזרח ירושלמית. המים לשכונה מסופקים על ידי חברת הגיחון. אולם מכיוון שלשכונה אין תוכנית מתאר, אסור על פי חוק לחבר את הבתים לאספקת מים והתושבים מתחברים באופן פיראטי ומקבלים מים בחינם. בהיעדר גבייה מספקת, חברת הגיחון נמנעת מלהגדיל את אספקת המים ובשכונה יש מחסור במים.
בשכונה פועלים בית ספר יסודי אחד ובית ספר על-יסודי נוסף. בנוסף על כך, פועלים בשכונה מספר מסגדים.
תשתיות התחבורה בשכונה לקויות.
ביטחון

תושבי השכונה נכנסים לירושלים דרך מחסום ח'מיס. ההתנהלות במחסום עוררה ביקורת מצד גורמי שמאל ובהם האגודה לזכויות האזרח בישראל, מחסום Watch ועיר עמים. ב-24 בינואר 2008 נהרג שוטר משמר הגבול רמי זוהרי ושוטרת נוספת נפצעה קשה מירי בסמוך למחסום. גדודי חללי אל-אקצא לקחו אחריות על הפיגוע. ביולי 2009 פלסטיני נעצר במחסום בחשד שניסה לבצע פיגוע דקירה כנגד שוטרים ישראליים.
במרץ 2016 התגבשה בעיריית ירושלים תוכנית לתקצוב פעילויות נוער בשכונות שבהן רף האלימות נמוך - ובהן ראס ח'מיס. למרות זאת, במהלך גל הטרור הפלסטיני בשנים 2015–2016 תושבי פסגת זאב סבלו לעיתים מירי מכיוון השכונה. במהלך גל טרור זה כוחות פלסטיניים נכנסו באופן חריג לשטח ראס ח'מיס על מנת ללכוד חשודים ברצח שוטרים פלסטיניים בשכם.
הערות שוליים

↑  ישראל קמחי, מאיה חושן, המינהלים הקהילתיים בירושלים, מכון ירושלים לחקר ישראל, יולי 2007
↑  כעס במחנה הפליטים: 'כל הריסת בית מגדלת עוד מחבל', באתר ynet, 3 בדצמבר 2015
1 2  https://jerusaleminstitute.org.il/wp-content/uploads/2019/07/Pub_497_The-Shuafat-Refugee-Camp_2019.pdf
↑  https://www.ir-amim.org.il/sites/default/files/מחוץ%20לגדר.pdf
1 2  ע"א 2235/14 ג'מיל רשאד סנדוקה ו-13 אחרים נ' הרשות הממשלתית למים ולביוב, ניתן ב־15 במרץ 2022
↑  אורית בר גיל, ‏המחוזית מבקשת להכין תוכנית כללית לצפון-מערב שועפט, באתר גלובס, 27 בנובמבר 2005
1 2 3  האגודה לזכויות האזרח בישראל - ארכיון משפטי | סגירת מחסום ראס ח'מיס מנוגדת להבטחות הרשויות, באתר law.acri.org.il
↑  מחסום מחנה שועפאט-ענאתה, באתר מחסוםווטש, ‏2010-10-23
↑  מעורבות מזרח-ירושלמים בפעילות טרור, באתר www.shabak.gov.il, עמוד 27
↑  שני פיגועים בו-זמנית: שוטר נהרג בשועפט, באתר ynet, 24 בינואר 2008
↑  משה שטיינמץ‏, שקט ייענה בכסף: שכונות אלימות במזרח ירושלים לא יזכו לתקציבי פעולות נוער, באתר וואלה, 16 במרץ 2016
↑  yoz, השכונות הערביות שבין גדר הביטחון לבין הגבול המוניציפלי של ירושלים, באתר JISS, ‏2 בינואר 2019
↑  פרופ' אריה אלדד, ‏שטח ההפקר: האחיזה בשכונות הערביות בירושלים היא רק על הנייר, באתר מעריב אונליין, 27 באוגוסט 2016
גלריית סמלי מדינות העולם

גלריית סמלי מדינות העולם:
א

סמל אוגנדה
סמל אוזבקיסטן
סמל אוסטריה
סמל אוסטרליה
סמל אוקראינה
סמל אורוגוואי
סמל אזרבייג'ן
סמל איחוד האמירויות הערביות
סמל איטליה
סמל איי מרשל
סמל איי סיישל
סמל איי שלמה
סמל אינדונזיה
סמל איסלנד
סמל איראן
סמל אירלנד
סמל אל סלוודור
סמל אלבניה
סמל אנגולה
סמל אנדורה
סמל אנטיגואה וברבודה
סמל אסוואטיני
סמל אסטוניה
סמל אפגניסטן
סמל אקוודור
סמל ארגנטינה
סמל אריתריאה
סמל ארמניה
סמל ארצות הברית
סמל אתיופיה
ב

סמל בהאמה
סמל בהוטן
סמל בוטסואנה
סמל בולגריה
סמל בוליביה
סמל בוסניה והרצגובינה
סמל בורונדי
סמל בחריין
סמל בלארוס
סמל בלגיה
סמל בליז
סמל בנגלדש
סמל בנין
סמל ברבדוס
סמל ברוניי
סמל ברזיל
ג

סמל גאורגיה
סמל גאנה
סמל גבון
סמל גואטמלה
סמל גיאנה
סמל ג'יבוטי
סמל גינאה
סמל גינאה ביסאו
סמל גינאה המשוונית
סמל גמביה
סמל ג'מייקה
סמל גרמניה
סמל גרנדה
ד

סמל דומיניקה
סמל דנמרק
סמל דרום אפריקה
סמל דרום סודאן
ה

סמל האיטי
סמל הולנד
סמל הודו
סמל הונגריה
סמל הונדורס
סמל הממלכה המאוחדת
סמל הרפובליקה הדומיניקנית
סמל הרפובליקה המרכז אפריקאית
ו

סמל קריית הוותיקן
סמל וייטנאם
סמל ונואטו
סמל ונצואלה
ז

סמל זימבבואה
סמל זמביה
ח

סמל חוף השנהב
ט

סמל טג'יקיסטן
סמל טובאלו
סמל טוגו
סמל טונגה
סמל טורקיה
סמל טורקמניסטן
סמל טנזניה
סמל טרינידד וטובגו
י

סמל יוון
סמל יפן
סמל ירדן
סמל ישראל
כ

סמל כווית
סמל כף ורדה
ל

סמל לאוס
סמל לבנון
סמל לוקסמבורג
סמל לטביה
סמל ליבריה
סמל לוב
סמל ליכטנשטיין
סמל ליטא
סמל לסוטו
מ

סמל מאוריטניה
סמל מאוריציוס
סמל מאלי
סמל מדגסקר
סמל מוזמביק
סמל מונגוליה
סמל מונקו
סמל מיאנמר
סמל המלדיביים
סמל מלאווי
סמל מלזיה
סמל מולדובה
סמל מונטנגרו
סמל מזרח טימור
סמל מיקרונזיה
סמל מלטה
סמל מצרים
סמל מקדוניה
סמל מקסיקו
סמל מרוקו
נ

סמל נאורו
סמל נורווגיה
סמל ניגריה
סמל ניו זילנד
סמל ניז'ר
סמל ניקרגואה
סמל נמיביה
סמל נפאל
ס

סמל סאו טומה ופרינסיפה
סמל סודאן
סמל סומליה
סמל סוריה
סמל סורינאם
סמל סינגפור
סמל סיירה לאון
סמל הרפובליקה העממית של סין
סמל סלובניה
סמל סלובקיה
סמל סמואה
סמל סן מרינו
סמל סנגל
סמל סנט וינסנט והגרנדינים
סמל סנט לוסיה
סמל סנט קיטס ונוויס
סמל ספרד
סמל סרביה
סמל סרי לנקה
ע

סמל עומאן
סמל עיראק
סמל ערב הסעודית
פ

סמל פולין
סמל הפיליפינים
סמל פנמה
סמל פפואה גינאה החדשה
סמל פורטוגל
סמל פיג'י
סמל פינלנד
סמל פקיסטן
סמל פרגוואי
סמל פרו
צ

סמל צ'אד
סמל צ'ילה
סמל צ'כיה
סמל צרפת
ק

סמל קובה
סמל קולומביה
סמל קומורו
סמל הרפובליקה הדמוקרטית של קונגו
סמל הרפובליקה של קונגו
סמל קוסטה ריקה
סמל קוריאה הדרומית
סמל קוריאה הצפונית
סמל קזחסטן
סמל קטר
סמל קירגיזסטן
סמל קיריבטי
סמל קמבודיה
סמל קמרון
סמל קנדה
סמל קניה
סמל קפריסין
סמל קרואטיה
ר

סמל רואנדה
סמל רומניה
סמל רוסיה
ש

סמל שוודיה
סמל שווייץ
ת

סמל תאילנד
סמל תוניסיה
סמל תימן
סמלי מדינות שנויות במחלוקת

סמל אבחזיה
סמל דרום אוסטיה
סמל הרפובליקה הטורקית של צפון קפריסין
סמל הרפובליקה הסינית
סמל טרנסניסטריה
סמל סהרה המערבית
סמל סומלילנד
סמל קוסובו
ראו גם

סמל מדינה
גלריית דגלי מדינות העולם
אלוניאל

|  נתונים כלליים |
| --- | --- |
 סוג:  חברה פרטית
 תקופת הפעילות:  14 באוקטובר 1993 – הווה (31 שנים) 
 מיקום המטה:  געש 
 משרד ראשי:  קיבוץ געש
 ענפי תעשייה:  מזון מהיר
 יו"ר:  עמרי פדן
 עובדים:  7,000
  
 www.mcdonalds.co.il
 
אלוניאל בע"מ (הידועה גם בשם הלא רשמי "מקדונלד'ס ישראל") היא חברה פרטית העוסקת בהפעלת מותג המזון המהיר מקדונלד'ס בישראל כזכיינית בלעדית.
החברה נמצאת בבעלותו של איש העסקים עמרי פדן ומעסיקה כ-7,000 עובדים ב-204 סניפים ממעיין ברוך ועד אילת, נכון לספטמבר 2020. החברה נמכרה למקדונלד'ס העולמית באפריל 2024.
היסטוריה > הקמה

ב-14 באוקטובר 1993 נפתח ברמת גן (קניון איילון) הסניף הראשון של מקדונלד'ס במזרח התיכון. כעבור מספר שנים הפכה מקדונלד'ס לאחת מרשתות הסניפים הגדולות והמצליחות בישראל.
היסטוריה > פרשיות משפטיות > העבדת נערים

בשנת 1999 הרשיע בית הדין האזורי לעבודה בחיפה את החברה ומנהלה בעבירות של העבדת נער במנוחה השבועית, בניגוד להוראות חוק עבודת הנוער. על החברה הוטל קנס בסך 30,000 ש"ח, ועל מנהלה הוטל קנס בסך 50,000 ש"ח. ערעורם לבית הדין הארצי לעבודה נדחה.
היסטוריה > פרשיות משפטיות > הפרסומת של אריאל מקדונלד

בשנת 2000 הוציאה חברת בורגר קינג פרסומת ובה נראה שחקן הכדורסל אריאל מקדונלד מתדפק על דלתות סניף של רשת בורגר קינג, ונאלץ להסיר את חולצתו עם הכיתוב "מקדונלד" על מנת לאכול בסניף. הפרסומת מסתיימת כאשר מקדונלד אוכל מנה של מזון מהיר כשהוא לובש חולצה עם הכיתוב "בורגר קינג", ואומר: ”תקשיבו למקדונלד, רק בורגר קינג!”. בעקבות פרסומת זו, שידרה חברת אלוניאל פרסומת ובה ציטוטים מראיון של אריאל מקדונלד, בו הוא מספר בדרך אגב על כך שהוא נוהג לאכול ב"מקדונלד'ס".
מקדונלד תבע את חברת אלוניאל, בגין השימוש בשמו ללא הסכמתו, ומנגד אלוניאל תבעה אותו על הפרת סימן המסחר שלה. בבית המשפט המחוזי בתל אביב נפסקו פיצויים בסך 300,000 ש"ח לטובתו של מקדונלד. אך בית המשפט העליון קיבל את הערעור של אלוניאל ונפסק שמקדונלד צריך לפצותה ב-20,000 דולר.
היסטוריה > פרשיות משפטיות > סכסוכי עבודה

בשנת 2013 החלו עובדי אלוניאל במהלך להקמת ועד עובדים באמצעות "הרשת" והסתדרות הנוער העובד והלומד. במסגרת הוועד ביקשו העובדים לשפר את תנאי תעסוקתם. ביוני 2014 הכריזו עובדי אלוניאל על סכסוך עבודה בעקבות סירוב של הנהלת אלוניאל לחתום על הסכם קיבוצי. במאי 2015 קבע בית הדין האזורי לעבודה בתל אביב, בהתייחס לטענת העובדים שהנהלת אלוניאל והעומד בראשה עמרי פדן פגעו בהתארגנותם, שמדובר בהפרות חוק בודדות. בית הדין מחק את רוב סעיפי התביעה והרשיע את אלוניאל בסעיף אחד. השופטת קבעה כי לא מדובר בהפרות שיטתיות בחברה, והן אינן חמורות. ההסתדרות תבעה 1.5 מיליון ש"ח מאלוניאל, אך סכום הפיצויים נקבע על 25 אלף ש"ח בלבד. כמו כן, דחתה השופטת את התביעה הכספית האישית שהוגשה נגד פדן.
השופטת מתחה ביקורת חריפה על הסתדרות הנוער העובד והלומד, שהפעילה לחץ בלתי הולם על העובדים הצעירים ברשת והפרה את חובת ההגינות כלפיהם.
בשנת 2019 חתמה אוליאל במסגרת הליך משפטי, על הסכם לפיו יוצבו כיסאות עבור העובדים.
היסטוריה > בתקופת הקורונה

ב־23 במרץ 2020 בעקבות משבר הקורונה הודיעה החברה על סגירת כל מסעדותיה בישראל עד להודעה חדשה, מלבד 5 מסעדות שיספקו אוכל חינם לבתי חולים, צוות מד"א וכוחות הביטחון. המסעדות שבו לפעילות לאחר כשבוע וחצי במתכונת משלוחים וטייק אוויי בלבד וב-27 במאי שבו לפעילות גם לישיבה בסניפים.[דרוש מקור]
מאפיינים > קולינריה

מוצר ייחודי לשוק הישראלי הוא ההמבורגר "על גחלים" במקום בשיטת ההכנה המקורית. החלטה זאת באה בעקבות תפנית במדיניות החברה, אשר דרשה בעבר אחידות בכל הסניפים בעולם. כמו כן, הרחיבה החברה את התפריט והוסיפה מנות בעלות אופי מקומי כגון: "מקשווארמה", "מקקבב", ו"מקפלאפל" (שהוצאו מהתפריט מאז) ו"סלט קצוץ" הנקצץ במקום.
מאפיינים > כשרות ואידאולוגיה

62 סניפים בישראל הוכרזו כשומרי כשרות, ולכן סגורים בשבתות וחגים, ונמנעים מהגשת צ'יזבורגר. בפסח רוב סניפי הרשת, לא רק הכשרים, מגישים את הבשר בלחמניות כשרות לפסח.
בשנת 2013 נעשתה פנייה לרשת לפתוח סניף בקניון המוקם באריאל, אך הרשת סירבה בנימוק שאינה פותחת סניפים מעבר לקו הירוק.
הערות שוליים

↑  רשימת הסניפים, אתר הרשת, נצפה ב-29 בספטמבר 2020
↑  מקדונלד'ס ישראל נמכרת: עסקת הענק של עמרי פדן נחשפת, באתר אייס, 4 באפריל 2024
↑  רווית נאור, הצ'יפס היה אחלה, חדשות, 25 באוקטובר 1993
↑  ע"פ 1004/00 אלוניאל בע"מ – מדינת ישראל, ניתן ב-9 בפברואר 2003 (באתר "נבו")
↑   עידו אפרתי, שוקי שדה, האם צעירי מקדונלד'ס יהיו הראשונים לכופף את הבעלים עמרי פדן, באתר TheMarker‏, 14 ביוני 2013
↑  רוזה אדמוני, לראשונה סכסוך עבודה בין מקדונלד'ס לעובדים, פרוגי חדשות, 19 ביוני 2014
↑   חיים ביאור, בית הדין קבע שמקדונלד'ס פגעה בהתארגנות העובדים - אבל הסתפק בקנס זעום, באתר TheMarker‏, 6 במאי 2015;
סק (ת"א) 31826-10-14 הסתדרות העובדים הכללית החדשה הסתדרות הנוער העובד והלומד נ' אלוניאל בע"מ, ניתן ב-6 במאי 2015 (באתר "נבו"
↑  ע"ע 37403-11-17, ע"ע 53175-10-17, אלוניאל בע"מ - עידו שמרון ואח'; החלטה מיום 5.12.2019.
↑  מעריב אונליין, ‏מקדונלד'ס: אלו 5 הסניפים שיישארו פתוחים בצל משבר הקורונה, באתר מעריב אונליין, 23 במרץ 2020
↑  שני מוזס, ‏אחרי הפסקה של שבוע: מקדונלד'ס ישראל חוזרת לפעילות משלוחים, באתר גלובס, 29 במרץ 2020
↑  מתן חצרוני ואלעד שמחיוף, ‏מקדונלד'ס סירבה לפתוח סניף באריאל, התושבים זועמים: "נחרים את הרשת", באתר ‏מאקו‏, 26 ביוני 2013
סניף מקדונלד'ס כשר בישראל
אושרי כהן

| --- | --- |

כהן, 2016
 לידה:  11 בינואר 1984 (בן 41) ישראל לוד, ישראל
 מדינה:  ישראל 
 תקופת הפעילות:  מ-1994
 עיסוק:  זמר, מפיק, דוגמן, שחקן
 מקום לימודים:  האקדמיה לקולנוע של ניו יורק 
 פרסים והוקרה:  פרס התיאטרון הישראלי  פרס אריה הזהב 
 פרופיל ב-IMDb
 
אושרי כהן (נולד ב-11 בינואר 1984) הוא שחקן, תסריטאי, במאי, זמר ומפיק מוזיקלי ישראלי. היה מועמד לשלושה פרסי אופיר על משחקו בסרטים "הכוכבים של שלומי", "בופור" ו"איים אבודים".
ביוגרפיה

אושרי כהן נולד וגדל בלוד, לירדנה, מנהלת בית ספר בעיר, ולניסים, בעלים של עסק של חלקי חילוף.
בשנת 1995 החל לשחק בסדרת הטלוויזיה "ג'ינג'י" בערוץ הראשון בתפקיד טל, ולאחר מכן השתתף גם בהצגה "ג'ינג'י".
בגיל 12, ב-1996 השתתף במחזמר "ספר הג'ונגל" בתפקיד מוגלי, כמחליפו של השחקן הראשי תום אבני.
בגיל 16 עבר עם משפחתו לראשון לציון, שם למד בתיכון מקיף ח' במגמת מנהל עסקים וכלכלה.
לפני שירותו הצבאי, כהן יצא לשנת שירות ב"גרעיני אמנויות", מסגרת אשר ידועה היום בתור תנועת תרבות. שירת כחצי שנה בתור דפס ביחידת ההסרטה של חיל האוויר בצה"ל אך לאחר מכן שוחרר בטרם עת, דבר עליו ספג ביקורת בהמשך דרכו. הנושא אף הובלט בביקורות על הסרטים "לבנון" ו"בופור", בהם גילם חייל קרבי.
כהן השתתף בהצגות "ערפל", "הקונצרט", "מבזק חדשות" (2000), "מכתב לנועה" (2001), "סיפורי הבימה", החליף את השחקן הצעיר איתי תורג'מן בהצגה "אישה, בעל, בית" (2003), "החולה ההודי" בתיאטרון בית ליסין (2005), "מוארים" (2006) ו"כל החיים לפניו" בתיאטרון הבימה (2007).
בחנוכה 2005 השתתף ב"פסטיגל גיבורי על" וגילם את דמותו של תומר בלום, נער צעיר וסקרן שיוצא למסע עם גיבורי על להציל את העולם. בחנוכה 2007 השתתף במחזמר "נרניה - האריה, המכשפה וארון הבגדים" לצידם של טל מוסרי, אניה בוקשטיין, חני נחמיאס והנרי דוד. בחנוכה 2009 שיחק במחזמר "זורו" לצידם של תום אבני, מירב פלדמן ויעקב כהן.
בשנת 2016 השתתף כהן במחזמר "בילי אליוט" בתפקיד טוני אליוט, אחיו הגדול של בילי. במחזמר משתתפים גם אבי קושניר, דפנה דקל ודינה דורון.
ביוגרפיה > טלוויזיה

בטלוויזיה, השתתף בסדרות "לאב דווקא", "מרחב ירקון", "על סיפורים ועל ילדים", "הפרקליטים", "אהבה מעבר לפינה", "ראש גדול" (2003), "השיר שלנו" החל מהעונה השנייה (2005–2007) וכן בעונה הרביעית של "החברים של נאור".
בשנת 2011, השתתף בפאנל המומחים בסדרה "האיש הכי מטומטם בעולם". בשנת 2012, שיחק בסדרה הישראלית "נויורק", לצד איתי תורג'מן.
לאחר מכן השתתף בתוכנית המציאות "הישרדות VIP" בערוץ 10, אשר צולמה כשנה לפני כן אך לא שודרה מטעמי תקציב. בתוכנית הוא פועל בתיאום עם חברו הטוב ושותפו לדירה, השחקן איתי תורג'מן, מודח, חוזר למשחק ושוב מודח. הוא הפך לבסוף למושבע השני בחבר המושבעים של התוכנית. עקב התוכנית התפרסמו יחסי הידידות ועסקיו עם עמיתו וחברו איתי תורג'מן וכן עלו שמועות שיחסיהם עלו על שרטון, בעיקר עקב יחסיו של תורג'מן עם אנה ארונוב שהייתה בין האנשים שתרמו להדחתו של כהן.
בסוף 2015 החל לשחק בסדרה הקומית הנועזת של yes "ג'וני ואבירי הגליל". באותה שנה שיחק עם אפרת בוימולד ואחרים בתוכנית הסאטירה "הכל שפיט" (לשעבר "לאטמה") בערוץ הראשון.
ב-2015 שיחק בפרק אחד בסדרה האמריקאית "הומלנד" בתור יגאל.
ב-2017 גילם את ג'וזף בסדרה האמריקאית "McMafia".
בשנת 2018 שיחק תפקיד ראשי בסדרה "פמת"א" של כאן 11 בתור עו"ד דור קמינסקי.
בשנת 2020 השתתף בעונה השנייה של נינג'ה ישראל VIP במקצה מספר 2 והגיע למקום הרביעי.
בשנת 2022 השתתף בסדרת הטלוויזיה הקומית "חאנשי", ששודרה בערוץ "HOT3", לצידם של עליזה חנוביץ' והנרי וינקלר.
בשנת 2024 השתתף בסדרה "בקרוב אצלי" ששודרה בקשת 12 לצידה של עדי חבשוש
ביוגרפיה > קולנוע

בקולנוע, השתתף בסרטים "אינג'יל", "אוצרות הים האדום" (2001), "להיות כוכב" (2003), "הכוכבים של שלומי" (2003), ו"מדורת השבט" (2004), בתפקיד אורח בסרט "עד מדינה" (2004), השתתף בסרט לאגודת ע.ל.ם - סרט פרסומת למניעת אלימות. בשנת 2007, שיחק בסרט "בופור" בבימויו של יוסף סידר והיה מועמד לפרס השחקן הטוב ביותר בפסטיבל ברלין ובטקס פרסי אופיר. בשנת 2005, שיחק לצד לירון לבו ועמוס לביא בסרט הסטודנטים "החווה" בבימויו של אוהד דומב.
בשנת 2008, גילם את הדמות הראשית "מומו" ב"כל החיים לפניו". שיחק בסרט "איים אבודים" בבימויו של רשף לוי שיצא לאקרנים ביולי 2008, והיה מועמד על תפקיד זה לפרס אופיר. לאחר מכן, זכה בתחרות הפוצ'יוולי 2008. ב-2009, השתתף בסרט "לבנון" בבימויו של שמוליק מעוז. ב-2010 השתתף בסרט "אגורא", ב-2013 שיחק בסרט "עיר מקלט".
ב-2014, שיחק בסרטו של שי כנות "שושנה חלוץ מרכזי", שם גילם את הדמות הראשית עמי שושן, כדורגלן מוכשר, הנאלץ להתחזות להומוסקסואל בעקבות הסתבכות עם מאפיונרים הסרט זכה לשבחים אך גם לביקורות מעורבות על אופן הצגת הקהילה הלהט"בית. ב-2016 הופיע בתפקיד הראשי בסרטו של שי כנות "ארבע על ארבע".
בשנת 2018 שיחק בסרט "אישה עובדת" בבימויה של מיכל אביעד, בו כיכב לצד לירון בן-שלוש ומנשה נוי.
בשנת 2023 שיחק בסרט הפעולה האמריקאי "המהנדס" של הבמאי הישראלי דני א. אביכזר.
כהן היה מועמד פעמיים לתואר "השחקן המבטיח של השנה" בטקס פרס התיאטרון הישראלי, ואף זכה בפרס זה על תפקידו בהצגה "החולה ההודי".
ביוגרפיה > עיסוקים נוספים

ב-2013 הופיע בפרסומת של "בזק בינלאומי" לצד איתי תורג'מן.
ב-2014 פנה אושרי לתחום המוזיקה והוציא אלבום בשם "כפתורים".
החל ממרץ 2015 משמש כפרנזטור של חברת האופנה "מאניה ג'ינס" במקום עוז זהבי.
במאי 2016 הצטלם לקמפיין חדש, יוזמה משותפת של רשות הטבע והגנים ועמותת "אקואושן" הקוראת לשמירה על חופי ים נקיים.
במאי 2019 סיים קורס בקולנוע באקדמיה לקולנוע בניו יורק, במסגרתו הפיק חמישה סרטים קצרים.
בשנת 2020 יצר, ביים ושיחק בסרט הקצר "פיצה חדשה", שפורסם ביוטיוב ועוסק באובדן הפרטיות.
חיים אישיים

הוא בזוגיות עם אלכס שורטוב. באוקטובר 2024 נולדה לזוג בת.
הערות שוליים

↑  עומרי קינן, לא כולל שירות, באתר ynet, 22 בדצמבר 2004
↑  קיץ ברבנר, ‏אושרי כהן מספר למה ויתר על הריאליטי ומתעקש: הסמים חשובים ליצירה שלי, באתר מעריב אונליין, 2 ביוני 2018
↑  מרב יודילוביץ', חייל בעל כורחו, באתר ynet, 16 באוקטובר 2009
↑  הודח לראשונה כמודח השביעי, לאחר מכן היה למודח האחד עשר
↑  max Goldbart, Henry Winkler To Star In Israeli/U.S. Crossover Comedy ‘Chanshi’ From Rising Star Aleeza Chanowitz; Talks With U.S. Broadcasters Underway. deadline Hollywood, february 28, 2022
| --- | --- |
בקרת זהויות :  NLI: 987007304760905171  BIBSYS: 10066423  BnF: cb15508256t (data)  GND: 135639662  ISNI: 0000 0001 1056 8925  LCCN: no2006023366  NTA: 304150258  SUDOC: 130707899  VIAF: 39124331   WorldCat (עם VIAF): 39124331 
כהן, 2012
ארתור ליבהנשל

| --- | --- |

 לידה:  25 בנובמבר 1901 פוזנן, ממלכת פרוסיה 
 הוצאה להורג:  24 בינואר 1948 (בגיל 46) קרקוב, רפובליקת פולין 
 מדינה:  הקיסרות הגרמנית, גרמניה הנאצית, רפובליקת ויימאר 
 מפלגה:  המפלגה הנאצית 
 פרסים והוקרה
 שברון הכבוד של המשמר הישן  טבעת הכבוד של האס אס  צלב ההצטיינות במלחמה 
 
ארתור ליבֶּהֶנְשֶל (בגרמנית: ‏Arthur Liebehenschelקובץ:De-Arthur Liebehenschel.oga‏Ⓘ‏; 25 בנובמבר 1901 – 24 בינואר 1948) היה מפקד מחנות ההשמדה אושוויץ ומיידנק.